Go aga setlwaedi go ra go fetola maikutlo a bjale ao a se nago mohola le go hlohleletša bengmešomo go amogela tlhabollo ya mabokgoni bjalo ka peeletšo e sego bjalo ka tshenyagalelo. Lenaneo le leswa la phaphelo ka makgetho le diretšwe go fana ka tutuetšo go bengmešomo gore ba hlahle bašomi. Maano a mabokgoni a mešomong a tsebagaditšwe go hlohleletša bengmešomo le bašomi go lebelediša merero ya hlabollo ya bašomi ka leihlo le bogale. Le ge molao wo o ka ba le thušo kudu go bopšeng ga maikutlo, maikemišetšo e swanetše go ba go lebelela go feta go obamela molao gomme go lebelelwe maikemišetšo a go hlabolla batho le mabokgoni a bona bjalo ka maikemišetšo a bosetšhaba. Lefaseng ka bophara dikhamphani, batho le ditšhaba, ba buna mehola ya go beeletša bathong. Boikemisetšo bjo le setlwaedi di swanetše go hlagolelwa le ka mono Afrika Borwa. Motho yo a akantšwego ka go karolo 12 o na le maatla le maikarabelo ao a swanago le a lephodisa ka go Molao wa Tshepetšo ya Bosenyi, 1977 Molao No. 51 wa 1997 a go amana le go amoga, go buša goba go lahlegelwa ke senamelwa se bjalo.